en gl pt tr es es gl it gl es gl de gl gl gl gl gl en gl gl gl gl gl gl gl gl en cs gl gl gl en gl gl gl gl gl gl en gl en gl gl gl gl gl gl gl gl gl gl en gl gl gl gl gl gl en gl gl gl gl gl gl gl gl gl gl gl gl gl gl gl gl en gl gl en en gl gl en zh pt gl gl en en en gl en en gl
MSCA – Postdoctoral fellowships [GAL] – CITIC
CITIC busca persoal investigador posdoutoral destacado que queiran impulsar a súa carreira investigadora e solicitar unha Marie Skłodowska Curie Postdoctoral Fellowships en 2022 con CITIC como institución receptora.
CITIC é un centro de investigación que potencia o avance e a excelencia na I+D+i aplicada ás TIC. É o único centro TIC de Galicia recoñecido como Centro de Investigación do Sistema Universitario de Galicia 2019-2022 pola Xunta de Galicia. CITIC foi creado en 2008 para ser un punto de encontro entre a universidade e as empresas do sector TIC.
A actividade científica do CITIC estrutúrase en catro áreas de investigación principais, Intelixencia Artificial, Ciencia e Enxeñaría de Datos, Computación de Altas Prestacións e Servizos e Redes Intelixentes; e mais unha área de investigación transversal a todas elas, a de Ciberseguridade.
CITIC invita a que se envíen expresións de interese de investigadores e investigadoras excelentes que queiran solicitar MSCA-Postdoctoral Fellowships en 2022. As expresións de interese están abertas a calquera das áreas de investigación do centro. Pódese atopar máis información sobre áreas e prioridades científicas, o noso equipo de investigación e os proxectos na nosa web.
CITIC a e a UDC ofrecerán asesoramento e axuda ás persoas seleccionadas durante o proceso de solicitude (data provisional de peche 14 de setembro de 2022). Pódese encontrar máis información sobre os programas de apoio á ciencia excelente que ofrece a OTRI da UDC na súa web.
A UDC obtivo en 2017 o selo HRS4R, como recoñecemento ás suás políticas de recursos humanos.
CITIC ofrece ao seu persoal investigador unhas condicións de traballo inmellorables para levar a cabo os seus proxectos e desenvolver as súas carreiras profesionais. As persoas contratadas beneficiaranse dos servizos de apoio do centro e das súas instalacións, de alta calidade, que inclúen modernas oficinas e pleno acceso ao Centro de Procesado de Datos do CITIC. O persoal tamén ten acceso aos servizos e instalacións da UDC.
O persoal contratado recibirá cobertura e beneficios sociais de acordo coa lexislación española, incluíndo cobertura de desemprego, seguridade social, permisos de maternidade e paternidade e vacacións pagadas. De acordo coa normativa interna do CITIC, as condicións de emprego permiten unha excelente conciliación da vida persoal e laboral.
CITIC e a UDC teñen un magnífico entorno social. A Coruña ofrece numerosos atractivos e unha excelente calidade de vida grazas a unha moderna rede de servizos e a unha gran oferta de actividades culturais e de lecer. Galicia posúe espectaculares espazos naturais e praias, un rico patrimonio histórico e unha gastronomía excepcional. Celébranse durante todo o ano numerosos eventos sociais e culturais. Tamén hai acceso a instalacións para a práctica deportiva de diferentes deportes, como os deportes náuticos.
As persoas candidatas poden ser de calquera nacionalidade, pero deben cumprir coas condicións de elixibilidade e mobilidade das MSCA:
Non residir en España máis de 12 meses entre o 15 de setembro de 2019 e o 14 de setembro de 2022.
Estar en posesión do título de doutor o ter defendida a súa tese de doutoramento antes do peche da convocatoria (14 de setembro de 2022).
Non ter máis de 8 anos de experiencia posdoutoral desde a data de obtención do título de doutor.
Ter unha excelente traxectoria científica, acorde a súa etapa na carreira investigadora.
Os detalles completos da convocatoria MSCA-Postdoctoral Fellowships estarán dispoñibles no portal da Comisión Europea.
Se tes interese en solicitar unha MSCA-PF connosco, envíanos o teu CV, un breve resumo do proxecto de investigación (de máximo 300 palabras, en
inglés) e unha carta de presentación na que se indique en que liña de investigación che gustaría traballar ao enderezo talent@citic-research.org.
Información clave (como a data de defensa da tese de doutoramento, o ORCID iD, o emprego actual e os lugares de residencia e actividade dos últimos 3 anos) deben estar incluídos na solicitude.
As persoas candidatas recibirán resposta antes do 30 de abril de 2022.
© 2022 CITIC. Funciona grazas a Sydney
Centro de Investigación TIC
Campus de Elviña s/n - 15071 A Coruña - España
+34 881 01 5501 - citic@citic-research.org
FONDO EUROPEO DE DESENVOLVEMENTO REXIONAL "Unha maneira de facer Europa"
Centro de investigación do Sistema Universitario de Galicia (2019-2022) Promover o desenvolvemento tecnolóxico, a innovación e unha investigación de calidade
We use cookies on our website to give you the most relevant experience by remembering your preferences and repeat visits. By clicking “Accept All”, you consent to the use of ALL the cookies. However, you may visit "Cookie Settings" to provide a controlled consent.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.